text: De sa mort fu duels et pitiez. 
   Mais ne pot estre respitiez 
   De la mort ; car avoir le vot 
   Cil qui bien povoir dou faire Ot : 
   Ce fu Diex, qui les bons eslit 
   À son oes. Pour ce, tost le prist.
   PageV02P291
   Et bien i parut à sa fin 
   K'envers Dieu avoit le cuer fin ; 
   Car si son afaire afina 
   Au tans qu'il morut et fina, 
   Que ne se porroit afiner 
   Nus hom miex, pour en bien finer, 
   Que il s'afina finement. 
   Moult prist gracieus finement. 
   Moult doit bien estre l'ame fine 
   De celui qui en tel point fine 
   Que il fina à son finer. 
   Li cors fist si l'ame afiner, 
   K'ainc afinés ne fu fins ors 
   Miex que l'ame afina li cors. 
  